google/wiki40b huggingface dataset:
Tutajev

Tutajev (russisk: Тута́ев) er en by og det administrative sentrum i Tutajevskij rajon (kommune) i Jaroslavl oblast i Russland. Innbyggertall: 42 644 (folketelling 2002).
Før 1918 het byen Romanov-Borisoglebsk (russisk: Рома́нов-Борисогле́бск), og før 1822, da de ble slått sammen etter ordre fra tsaren, var det to separate byer: Romanov (på høyre side av Volga) og Borisoglebsk (på venstre side). Romanov har eksistert siden 1300-tallet, og Borisoglebsk siden 1400-tallet. På 1400-tallet ble Romanov styrt av khaner fra Den gylne horde.
Mesteparten av befolkningen bor på høyre side av elva (det tidligere Romanov). Områdene i byen som ligger nærmest Volgas høyre bredd har mange gamle trehus og historiske bygninger (inkludert den slående Gjenoppstandelseskatedralen), men lengre unna elva er det boligblokker fra sovjettiden som dominerer. Det er ingen bru over Volga i Tutajev, så folk må bruke ferge eller reise nord til Rybinsk eller sør til Jaroslavl for å krysse elva.
Venstresiden av elva har flere kirker:  Krestovozdvizjenskij-katedralen fra 1658, Kazan-Preobrazjenskijkirken fra 1758, Frelser-erkeengelkirken bygget 1746-1751, Pokrovskajakirken fra 1674, Tikhonkirken fra 1911, Blagovestsjenskkirken fra 1660, og Leontevskaja-Voznesenskajakirken fra 1795.
I Tutajev ligger Tutajev Motorfabrikk, som er en av Russlands største produsenter av dieselmotorer.
Landhockey under samveldelekene 2006

Landhockey under de britiske samveldeleker 2006. Landhockey var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var tredje gangen som landhockey var med på programmet i Samveldelekene. I lekene i 2006 var det ti herrelag og ti damelag som detok. Australia vant både dame- og herreturneringen.
Brachagenius oculatus

Utseende

En nokså liten (11-12 millimeter), mørkbrun gullbasse, dekkvingene er svarte med brungule tegninger. Pronotum er rundet, beina lage og kraftige.

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Arten lever i Sør-Afrika.
Loose Ends

Handling

Det hele startet som en uskyldig tur til Carlsbad Caverns for å slappe av, men nå angrer «Max», «Isabel», «Michael», «Liz» og «Maria» at de fikk ideen. Flere hundre meter under jorden, i hulenes souvernirbutikk bli «Liz» sjokkert over å se noen hun ikke regnet med å se noen gang mer – mannen som skjøt henne for lenge siden i kafeen «The CrashDown». Mannen gjenkjenner «Liz», og nå vil han drepe henne. Det er bare det at ingen vet hvorfor...
Gjendine Slålien

Født ved Gjende

Foreldrene var Anne Syversdatter og Erik Hansen Slålien, det første bestyrerparet på Gjendebu. Moren hadde gått, høygravid, fra Slålien-bygda øverst i Bøverdalen til seteren ved Gjende. Det var i slutten av mai, og hun hadde følge med sin mor og sine tre barn. Da fødselen begynte, fikk moren panikk og gjemte seg, men Anne klarte seg alene og fødte en frisk jente. 
Gjendine ble døpt av presten i Lom, Honoratus Halling, som var på fjelltur og kom til Gjendebu en uke etter fødselen. Navnet Gjendine var hans forslag, og følget hans, advokat H. C. Christensen, student Bomhoff og statsråd Peter Birch-Reichenwald, ble barnets faddere.

Møte med Grieg

Sommeren 1891 var Edvard Grieg på fjelltur sammen med Frants Beyer og den nederlandske komponisten Julius Röntgen. På Skogadalsbøen traff de Gjendine som var seterjente der. Mens hun passet søsterens lille barn, samtidig som hun stelte kyrne, sang hun en vuggesang. Grieg ble begeistret for sangen, og med kuryggen som underlag skrev han ned det som ble Gjendines bådnlåt.
Da gjestene hadde gått fra Skogadalsbøen, kunne de høre Gjendine spille på bukkehorn til avskjed. En strofe av det hun spilte brukte Grieg senere i det lyriske stykket Hjemve.
På Slålien fikk Gjendine og moren en dag besøk av en advokat Christensen og Emanuel Mohn. Gjendine ble sendt ut for å plukke jordbær men ble angrepet av gårdens hane. Mohn løp til for å hjelpe henne, men hanen angrep ham i stedet, og han måtte til slutt reddes av gardkona.
Tre år senere kom Grieg, Beyer og Röntgen tilbake til Skogadalsbøen, og på ny måtte Gjendine synge for dem. Röntgen, som nettopp var blitt enkemann, ble så begeistret for Gjendine at han fridde og ville ta henne med til Nederland, men hun avslo, til tross for at hun var fristet. «Dæ bli som å rykkja ein blome upp me rote,» svarte hun.

Liv i fjellheimen

Gjendine giftet seg med Halvor Olsen Slålien (1874–1957), som også kom fra Slålien-grenda. De slo seg ned på slektsgården i hjembygda, og måtte både bygge hus og bryte land.
Komponisten Sparre Olsen fikk også Gjendine til å synge for seg, og sangene brukte han som elementer i sine egne komposisjoner.
I 1961 ble hun innbudt som hedersgjest ved åpningen av Festspillene i Bergen, og på Troldhaugen fikk hun hilse på kong Olav og sjahen av Persia.
På Gjendebu kan man fremdeles se Gjendine-bua, med en utstilling som forteller om Gjendines liv.
Albrecht VI av Østerrike

Liv og virke

Albrecht var den yngste av hertug Ernsts to sønner. Ernst var hertug av Steiermark og døde i 1424. Albrechts eldre bror Friedrich var den senere Friedrich III.
De habsburgske stamland var ved Albrechts fødsel delt i tre fra hverandre uavhengige hertugdømmer. Albrechts fetter Albrecht V (Albrecht II som tysk-romersk keiser) regjerte over Niederösterreich, Albrechts far Ernst regjerte over Innerösterreich (blant annet Steiermark, Kärnten og Krain) og Alrechts onkel Friedrich IV av Tyrol regjerede over Tyrol og Vorderösterreich.
Friedrich av Tyrol fikk etter Ernsts død i 1424 formynderskapet over Albrecht og hans bror inntil 1436. I en traktat ble det bestemt at de to brødre sammen skulle regjere Innerösterreich. Men Albrechts bror overtok alene herredømmet over Innerösterreich som Friedrich V (Friedrich III som tysk-romersk keiser).
Inntil 1439 var hertug Albrecht V familieoverhode for habsburgerne. I 1438 ble han valgt som keiser for det tysk-romerske rike. Han døde av dysenteri i 1439 og etterlot seg den ennå ufødte sønn Ladislaus Postumus. Samme år døde Friedrich av Tyrol. Albrechts bror Friedrich var nå overhodr for habsburgdynastiet, og han overtok formynderskapet over Ladislaus, som var arving til Ober- og Niederösterreich. Han hadde også formynderskapet over Friedrich av Tyrols sønn Siegmund, som var arving til Tyrol.
Den 2. februar 1440 ble Friedrich valgt til tysk konge. I 1446 tvang Tyrols stender Siegmund fri for formynderskapet, og han ble utnevnt til hertug over Tyrol. Vorderösterreich ble imidlertid ikke gitt tilbake. Dette fikk Albrecht, og han besatt dermed kun ét territorium.
I 1452 giftet han seg med Mechthild von Pfalz. Albrecht grunnla i 1457 Albert-Ludwigs-Universität i Freiburg.
Etter Ladislus' død kom det i Praha til en åpen konflikt mellom Friedrich og Albrecht om regentskapet i Nieder- og Oberösterreich (som på daværende tidspunkt het henholdsvis Österreich unter der Enns og Österreich ob der Enns).
Albrecht gjorde krav på å bli Ladislus Postumus' etterfølger, og kalte seg nå Albrecht VIvon Österreich ob und unter der Enns. Friedrich motsatte seg som keiser å anerkjenne dette, men i 1458 nådde de til en overenskomst, og Albrecht ble hertug over Österreich ob der Enns, som stort sett svarer til det nåværende Oberösterreich, mens Friedrich hersket over Österreich unter der Enns.
Men Albrecht hadde som mål å regjere over begge de østerrikske områder, og han innledet en kamp mot Friedrich. Det lyktes ham i 1462  beleïre Wiener Hofburg, der Friedrich residerte med sin familie, og med den böhmiske konge Georg von Podiebrads mellomkomst inngikk Albrecht og Friedrich en avtale som lot Friedrich overlate regjeringen som erkehertug av Østerrike til Albrecht i åtte år mot en høy årlig betaling.
Albrecht VI døde imidlertid plutselig i 1463 og landene overgikk dermed til Friedrich III.
EM på skøyter 1924, menn

EM på skøyter 1924, herrer ble avholdt på Frogner stadion i Kristiania den 16. til 17. februar. Tittelforsvarer var nordmannen Harald Strøm, som i 1923 vant EM på Hamar stadion på Hamar. Roald Larsen, Norge ble europamester.
Bilbombene i London juni 2007

Den første bomben

En lys grønn Mercedes-Benz 300E på Haymarket skal ha inneholdt 60 liter bensin, gassbeholdere og takspiker. Politiet rapporterte at funnene skulle analyseres av rettsmedisinere. Uten å fortelle hvor mye gass det dreide seg om, bekreftet de at det var nok til å forårsake «alvorlig skade eller tap av liv». Ifølge Sky News dreide det seg om propantanker av en type som brukes til terrassevarmere.

Den andre bomben

Den andre bomben ble funnet i en blå Mercedes-Benz 280E som antas å ha blitt forlatt i samme område på omtrent samme tid. Den var feilparkert i Cockspur Street, og fikk en parkeringsbot omkring 02.30 lokal tid. Omkring 03.30 ble den tauet inn til Park Lane, hvor den ble plassert i en underjordisk garasje. Staben kjente bensinlukt, og etter å ha hørt om den første bomben tilkalte de politiet.

Mistenkte

Amerikanske tjenestemenn fortalte NBC News at tre menn, angivelig fra Birmingham, hadde blitt identifisert. Kanalen fortalte videre at én av de tre kunne være en kjenning av Dhiren Barot, en indisk konvertitt til islam som ble dømt til fengsel på livstid i 2006 for å ha planlagt å fylle limousiner med eksplosiver av en type som ligner de som ble funnet i London, og parkere dem i garasjer under hoteller og kontorbygninger. Bharot beskrives av politiet som en sentral person i Al-Qaida, som også skal ha planlagt angrep i USA.

Etterspill

En talsperson for Pride London uttalte at ruten for deres parade 30. juni ville forbli uendret, men at det ble tatt ekstra sikkerhetshensyn, som å fjerne søplekasser langs ruten. Politiet tror ikke at bombene var ment å  ramme dette arrangementet. 
Det kom en rekke andre meldinger om mistenkelige biler, blant annet i Fleet Street i City of London og Warrington, åstedet for et bombeangrep i 1993.
For de fleste fungerte byen som normalt. De fleste barer og klubber var åpne på kvelden. Borgermester Ken Livingstone oppfordret samfunnet til å stå sammen mot terrorisme. 
Sikkerheten på Wimbledonturneringen ble styrket.

Glasgowangrepet

Terrorangrepet mot Glasgow lufthavn 30. juni 2007 fant sted da en mørk grønn Jeep Cherokee den 30. juni 2007 klokken 15.11 lokal tid ble kjørt inn i terminalbygningen på Glasgow internasjonale lufthavn i Renfrewshire i Skottland og satt i brann. Bilen eksploderte og forårsaket en kraftig brann, hvor en av de to mistenkte ble alvorlig skadet og fire tilfeldige sivile ble lettere skadet.
Som følge av dette ble beredskapsnivået i Storbritannia hevet til høyeste nivå, idet man fryktet et større angrep. Den 4. juli ble beredskapsnivået senket til nest høyeste nivå igjen.
Cyclommatus cupreonitens

Utseende

En middelsstor til stor (hannen 26-65 millimeter lang), blank, brunlig hjortebille. Denne arten har kobberaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, nokså rette mandibler med en kraftig, innoverrettet tann et stykke innenfor midten. Mandiblene er sagtakkede ytterst i spissen, etter en nokså lang, innoverrettet tann. Antennene er ganske lange og tynne, omtrent så lange som hodets bredde. Hodet har opphøyde sidekjøler. Pronotum utvider seg litt forover. Dekkvingene er uten synlig punktering. Beina er slanke, lårene gulbrunlige.  Hunnen er mye mindre enn hannen, rødbrun med litt vage, mørkere lengdestriper på sidene, uten forstørrede kjever, i motsetning til hannen er kroppen tydelig og tett punktert.

Levevis

Larvene utvikler seg i råtne trestammer.

Utbredelse

Arten lever på Sumatra.
Milano–Sanremo 2009

Milano–Sanremo 2009 var den 100. utgaven av klassiker-monumentet Milano–Sanremo. Rittet ble arrangert over 298 km lørdag 21. mars, og fulgte samme rute som foregående år.
Milano–Sanremo er det første av monumentene, og blant forhåndsfavorittene var Daniele Bennati, Tom Boonen, Alessandro Petacchi og Thor Hushovd. Fjorårsvinner Fabian Cancellara og verdensmester Alessandro Ballan var forhindret fra å stille til start. Lance Armstrong var med i sitt første sykkelritt i Europa siden han la opp i 2005.
Etter nesten 30 mil endte rittet i en massespurt. Heinrich Haussler stakk fra feltet, men ble hentet inn igjen av Mark Cavendish som slo han på målstreken. Cavendish var på forhånd ikke blant de største favorittene fordi mange regnet med at han ville bli frakjørt på en av stigningene. Likevel vant 23-åringen det første monumentet han stilte til start i, og ble den tredje yngste vinneren i rittets historie.
Norgesmesterskapet i bueskyting 1953

Norgesmesterskapet i bueskyting 1953 ble arrangert i Larvik 29.-30. august. Arrangør var Larvik Bueskyttere.
Skoltesamisk

Historie

Før 1940 ble skoltesamisk snakket i 4 samelandsbyer i Finland. To av dem, Suonikylä og Petsamo i Petsamo fylke, ble annekterte av Russland under andre verdenskrig. Derifra ble mange skoltesamer evakuerte til Enare, Sevettijärvi og Nellim i Enare i Finland. Tidligere ble skoltesamisk også snakka i Neiden og lengre tilbake i Pasvik, begge i Sør-Varanger i Finnmark, Norge.

Status

Skoltesamisk er utdødd i Norge. I 1995 var det rundt 400 etniske skoltesamer igjen i Russland. Av disse var det bare mellom 20 og 30 skoltesamisktalende igjen (dialekten Notozero) omkring innsjøen Lovozero; resten snakket russisk.
I Finland er skoltesamisk hovedsakelig talt i Sevettijärvi. I 1995 var det omkring 500 etniske skoltesamer i Finland, hvorav ca. 300 snakket skoltesamisk. I et forsøk på å bevare og revitalisere språket ble skoltesamisk et offisielt anerkjent språk i Enare kommune i Finland. Undervisning i språket er også innført som valgfag i den finske grunnskolen.
Imidlertid er det bare et lite antall av barn og ungdom som lærer og bruker språket aktivt, og skoltesamisk er derfor et truet språk.
I 1993 ble det innledet et program, i regi av den finske regjeringen, hvor barn under 7 år skulle lære seg skoltesamisk som et andrespråk. Mangel på penger har imidlertid fått programmet til å stanse.
Både skoltesamisk og enaresamisk har i nyere tid vært brukt i rockesanger, sunget av Tiina Sanila. I 2005 utga hun Sää´mjânnam rocks! («Sameland rocker!»), den første rocke-CD der tekstene i alle sangene er på skoltesamisk.
I 2005 ble det for første gang mulig å avgi en eksamen på skoltesamisk.

Fonologi

Skoltesamisk har et komplekst vokal-system og suprasegmentale morfologiske forskjeller mellom palatiserte og ikke-palatiserte aksenter. Palatiserte aksenter angis med markøren ´.

Grammatikk

De fleste uralske språk er agglutinerende språk. Skoltesamisk er imidlertid et flekterende språk (liksom estisk) pga påvirkninger fra germansk. Kasus og teleskopord i endinger av ord viser germansk påvirkning.

Kasus

Språket har 9 kasus i entall, selv om genitiv og akkusativ ofte er det samme.

Nominativ

Liksom andre uralske språk er nominativ entall ikke markert  og indikerer subjekt eller predikat. Nominativ flertall er også umarkert og ligner genitiv entall.

Akkusativ

Akkusativ er det direkte objekt kasus, og er umarkert i entall. I flertall er endelsen -d, med flertallsmarkøren -i foran, noe som får det til å ligne illativ flertall. Akkusativ brukes også til å spesifisere komplementeringer, f.eks. obb tää´lv (hele vinteren).

Essiv

Totallsformen av essiv er fortsatt brukt sammen med pronomen, men ikke med substantiver og forekommer ikke i flertall.
Land Rover Freelander

Freelander 1

I 1992 startet Freelander-prosjektet. Det het til å begynne med CB40 internt hos Land Rover. Navnet «Highlander» ble også nevnt før den offisielle lanseringen. De første prototypene rullet rundt sent i 1994. 
I 2000 ble to kraftigere motorer lansert, en firesylindret «common rail» dieselmotor på 2 liter kalt Td4 og en 2,5 liter V6 bensinmotor. Samtidig ble det mulig å få levert bilen med en fem-trinns automatisk girkasse. Land Rover lanserte Freelander på USA-markedet samme året.
Bilen fikk en ansiktsløfting i 2003, spesielt i interiøret. Setene ble gjort om noe, og andre typer plast ble valgt til paneler. Bilen fikk også en front som minnet om de andre Land Rover-modellene Discovery og Range Rover. Samtidig ble utstyrsnivåene navngitt S, SE, HSE og Sport. Sport hadde blant annet 18" felger og 30 mm senking.

Freelander 2

For modellåret 2007 kom en ny modell, kalt Freelander 2 i alle markeder bortsett fra USA, hvor den ble hetende LR2. Den nye modellen leveres med to motoralternativer: En 3,2 liters bensinmotor (R6) og en 2,2 liters firesylindret turbodiesel. Firehjulsdriften besørges av 3. generasjons haldexkobling.

Motorsport

Freelander ble brukt som deltagerbil i 1998-utgaven av Camel Trophy i Ildlandet. Ford brukte bilen i V6-utgave som rekognoseringsbil for deres WRC-lag i 2004-sesongen.

Konkurrenter

Freelanders nærmeste konkurrenter er Toyota RAV4, Honda CR-V, Suzuki Grand Vitara og til en viss grad Subaru Forester.
Adzjigardak

Adzjigardak er et fjell sør i Uralfjellene nær byen Asja ved grensen mellom Tsjeljabinsk oblast og Basjkiria i Russland. Det ligger et skisenter på fjellet.
Trekroner fort

Trekroner fort var et befestningsanlegg ved innseilingen til Københavns havn. Sjøfortet utgjorde en del av Københavns befestning.
Det opprinnelige Trekroner fort lå noen hundre meter nord for det nåværende. Det ble anlagt i 1713 ved at man satte tre gamle linjeskip på grunn og fylte dem opp med stein. Et av linjeskipene het «Tre Kroner» og av det kommer fortets navn.
Byggingen av det nåværende fortet ble påbegynt i 1787 ved oppfylling på stedet med jord innenfor en konstruksjon av nedrammede peler. Fortet utgjorde en viktig del av den danske forsvarslinje i forbindelse med angrepet på Københavns red den 2. april 1801, hvor det var bestykket med hele 60 kanoner. Det var også i aksjon ved det britiske angrep i 1807. Fra 1818 til 1828 og i 1860-årene ble det kraftig utvidet.
Fortet var en del av Københavns befestning fra 1870-årene til 1920. Det ble nedlagt som fort ved hærloven av 1922. Deretter ble det brukt til utdannelse av kystartilleriets vernepliktige inntil 1932, da det ble endelig nedlagt. Under den tyske okkupasjonen av Danmark ble fortet brukt av tyskerne som kaserne. Heretter stod det ubenyttet inntil 1984, da det ble åpnet for offentligheten.
Nordic 10000m Challenge 2011

Nordic 10000m Challenge 2011 var den 15. utgaven av Nordic 10000m Challenge. Det ble arrangert i Selfoss på Island 22. mai 2011.
Nordpolbassenget (Mars)

Nordpolbassenget, eller Borealisbassenget er et stort basseng på den nordlige halvkulen av Mars som dekker 40 % av planetens overflate. Chryse Planitia, landingsstedet til Viking 1s landingsfartøy, er en bukt som åpnes i dette bassenget.
En mulig forklaring på bassengets lave, flate og relativt kraterfrie topografi er at bassenget ble dannet av et enkelt, stort nedslag. To simuleringer av en mulig innvirkning skisserte en profil for kollisjonen; lav hastighet (6–10 km/s), skrå vinkel og en diameter på 1 600–2 700 km. Topografiske data fra Mars Global Surveyor er konsistente med modellene og antyder også at det elliptiske krateret har akser i lengder på 10 600 km og 8 500 km, sentrert rundt 67° N, 208° E, men dette er delvis blitt skjult av senere vulkanutbrudd som skapte Tharsis bulge langs kanten sin. Der finnes bevis for en andre kant også. Dette vil gjøre nordpolbassenget til det desidert største nedslagskrateret i solsystemet, omtrent fire ganger større enn diameteren til det nest største krateret, Sydpol-Aitkenbassenget på jordens måne og Hellas Planitia på den sydlige halvkulen av Mars.
The Return of the Living Dead

DVD Version

I 2002 ble det gitt ut en DVD-versjon av denne filmen der de hadde special features og O'Bannon snakker om filmen og i 2007 ble det gitt ut en Collector's Edition av filmen.
Storfag

Storfag var innen høyere utdanning i Norge før 2003 et emne ved universiteter og høyskoler som tilsvarte 40 vekttall, dvs. 2 års heltidsstudier eller 120 studiepoeng etter Kvalitetsreformen. Storfaget bestod av et grunnfag på 20 vekttall (to semestre), et mellomfagstillegg på ytterligere 10 vekttall (et semester) og et storfagstillegg på ytterligere 10 vekttall (et semester) innen samme fag. Storfag var et semester mer omfattende enn et mellomfag. Både mellomfag og det mer omfattende storfaget kvalifiserte for å ta hovedfag i samme fag.
Tupambaé

Transport

Ruta 7 General Aparicio Saravia forbinder Tupambaé med Santa Clara de Olimar, Nico Pérez, Cerro Chato, Fraile Muerto, Fray Marcos og Pando.
Norwegian Property

Om eiendommene

Norwegian Property ASA har eiendommer i Oslo, Bærum, på Gardermoen og i Stavanger. Dette er hovedsakelig kontorlokaler, med lager og parkering i tilknytning til disse, samt butikk- og serveringsarealer.
Februarikrisen

Februarikrisen inntraff i februar år 1942 da tyske okkupasjonsstyrker begynte å bygge opp en slagstyrke i Norge for invasjon av Sverige ettersom Adolf Hitler var misfornøyd med den bristende svenske støtte til krigføringen, og for at han ikke trodde at Sverige skulle ville forsvare seg mot britene dersom de invaderte (gjennom Norge).
Dette visste man i Sverige ettersom den svenske etterretningstjenesten hadde knekket de tyske kodene og kunne lese de tyske diplomatiske telegrammer. Som svar på dette ble det mobilisert totalt trehundretusen mann i en kjempestor militærøvelse i Jämtland i tretti graders kulde. Man uttalte også til det finske sendebud i Stockholm at Sverige skulle forsvare seg mot britene i tilfelle av invasjon, i håp om at tyskerne skulle snappe opp dette (noe som også skjedde).
Strongman

Strongman (engelsk for «sterk mann») er en engelsk betegnelse for kraftkarer, sirkusatleter og deltakere i moderne strongman-konkurranser. 
På 1800-tallet, før det kom en inndeling i ulike sportsgrener som eksempelvis vektløfting og styrkeløft, ble begrepet benyttet om enhver ekstrem sterk person. Det var ikke uvanlig at personer kjent for sin fysiske styrke demonstrerte sine evner som et innslag på sirkus og tilsvarende underholdning. Sent på 1900-tallet endret benevnelsen seg til å beskrive utøvere av konkurranseformen strongman eller strength athletics, som har utgangspunkt i styrkeløft og høylandsleker.
Den best kjente konkurransen innen strongman i nyere tid er Verdens sterkeste mann og Verdens sterkeste mann-superserie. Disse konkurransene har ikke vært en del av den organiserte idretten, og heller ikke underlagt de samme krav om antidoping som andre idretter. Doping har derfor vært utbredt i strongman-miljøet, selv om det i nyere tid har blitt tatt initiativ til å rydde opp.

Trening

For å kunne hevde seg i denne konkurranseformen, stilles det store krav til både eksplosiv- og utholdende styrke. Det er viktig å trene styrketrening for hele kroppen, med stor fokus på basisøvelsene markløft, knebøy og benkpress, samt spesifikke øvelser som det blir konkurrert i.